CELEX: 62016TN0199
Language: mt
Date: 2016-05-02 00:00:00
Title: Kawża T-199/16: Rikors ippreżentat fit-2 ta’ Mejju 2016 – Kohrener Landmolkerei u DHG vs Il-Kummissjoni

27.6.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 232/26
            
         Rikors ippreżentat fit-2 ta’ Mejju 2016 – Kohrener Landmolkerei u DHG vs Il-Kummissjoni
   (Kawża T-199/16)
   (2016/C 232/35)
   Lingwa tal-kawża: il-Ġermaniż
   
      Partijiet
   
   
      Rikorrenti: Kohrener Landmolkerei Gmbh (Penig, il-Ġermanja) u DHG Deutsche Heumilchgesellschaft mbH (Frohburg, il-Ġermanja) (rappreżentant: A. Wagner, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla r-Regolament ta’ Implimentazzjoni tal-Kummissjoni (UE) 2016/304, tat-2 ta’ Marzu 2016, li jdaħħal fir-reġistru tal-ispeċjalitajiet tradizzjonali garantiti [Heumilch/Haymilk/Latte fieno/Lait de foin/Leche de heno (STG)].
            
         
      Motivi u argumenti prinċipali
   
   Insostenn tar-rikors tagħha, ir-rikorrenti jinvokaw tliet motivi.
   
               1.
            
            
               Ir-rikorrenti jilmentaw li l-oppożizzjoni tagħhom ma tteħditx inkunsiderazzjoni mill-konvenuta fl-adozzjoni tar-regolament ta’ implementazzjoni kkontestat, minkejja li hija ġiet ikkomunikata fit-terminu stabbilit lill-awtorità nazzjonali kompetenti skont ir-Regolament (UE) Nruo1151/2012 (1), u din sussegwentement ma bagħtitx l-oppożizzjoni lill-Kummissjoni fil-ħin.
            
         
               2.
            
            
               Barra minn hekk, ir-rikorrenti jilmentaw li l-konvenuta adottat regolament ta’ implementazzjoni jerġa’ qabel ma l-Qorti Ġenerali kienet iddeċidiet b’mod definittiv dwar ir-rikors ippreżentat fil-Kawża T-178/15, Kohrener Landmolkerei u DHG vs Il-Kummissjoni, rikors ippreżentat kontra d-deċiżjoni żbaljata tal-konvenuta li tiċħad l-oppożizzjoni minħabba nuqqas ta’ osservanza tat-terminu.
            
         
               3.
            
            
               Fl-aħħar nett, l-adozzjoni tar-regolament ta’ implementazzjoni kkontestat tqiegħed kunsiderevolment fi żvantaġġ lir-rikorrenti. Hija tikser ir-regoli tal-Unjoni Ewropea intiżi għall-protezzjoni ta’ kompetizzjoni libera u leali.
            
         
      (1)  Regolament (UE) Nru 1151/2012 tal-Parlament Ewropew u tal-Kunsill, tal-21 ta’ Novembru 2012, dwar skemi tal-kwalità għal prodotti agrikoli u oġġetti tal-ikel (ĠU L 343, p. 1).